b"\n_START_ARTICLE_\nAernout Mik\n_START_SECTION_\nBiografia\n_START_PARAGRAPH_\nMik va passar la seva inf\xc3\xa0ncia a Groningen, on va estudiar entre 1983 i 1988 a l'Acad\xc3\xa8mia Minerva. Va assistir a classes de Fie Werkman, qui fou un dels seus primers mestres. El 1995 la seva carrera es va encaminar cap al sector que el faria ser un referent art\xc3\xadstic: el cine, el v\xc3\xaddeo i la fotografia.  _NEWLINE_Va tenir la seva primera exposici\xc3\xb3 individual el 2000 a l'espai Van Abbemuseum d'Eindhoven que portava el t\xc3\xadtol Primal gestures, minor roles._NEWLINE_L'obra anomenada Organic Escalator (Escala Org\xc3\xa0nica) (2000) es troba a la Col\xc2\xb7lecci\xc3\xb3 d'Art de la Pinault Fondation. _NEWLINE_El 2002 va inaugurar la seva primera individual a Espanya a l'Espai 13 de la Fundaci\xc3\xb3 Joan Mir\xc3\xb3, just despr\xc3\xa9s de presentar una altra exposici\xc3\xb3 individual a l\xe2\x80\x99Stedelijk Museum d\xe2\x80\x99Amsterdam. A la seva instal\xc2\xb7laci\xc3\xb3, dues projeccions, en una narrativa suspesa entre l\xe2\x80\x99est\xc3\xa0tica i l\xe2\x80\x99acci\xc3\xb3, mostraven un paisatge urb\xc3\xa0 nocturn on apareixien animals i persones en diferents postures. La introducci\xc3\xb3 d\xe2\x80\x99uns quants animals mec\xc3\xa0nics incidia en la visi\xc3\xb3 desconcertant de la realitat natural com un producte indistingible de la fabricada per l\xe2\x80\x99home: una cr\xc3\xadtica clara a l\xe2\x80\x99antropocentrisme._NEWLINE_En l'actualitat, viu i treballa a Amsterdam. _NEWLINE_Va representar els Pa\xc3\xafsos Baixos, comissariat per Maria hlavajova, el 2007 en la Biennal de Ven\xc3\xa8cia, on ja hi havia exposat pr\xc3\xa8viament el 2001 amb la seva mostra Post-Nature, una exposici\xc3\xb3 d'art holand\xc3\xa8s que va tenir lloc a Ven\xc3\xa8cia.\n_START_SECTION_\nObra\n_START_PARAGRAPH_\nAernout Mik crea situacions que reflecteixen el m\xc3\xb3n actual, \xc3\xa9s una exploraci\xc3\xb3 sobre les persones contempor\xc3\xa0nies. Parteix del punt on la realitat es trenca i tot el que succeeix \xc3\xa9s inesperat i all\xc3\xa0 apareix l\xe2\x80\x99espectador. Un espectador que forma part de l\xe2\x80\x99obra, ja que sense la seva reflexi\xc3\xb3 no hauria obra._NEWLINE_Mik tracta els conflictes socials i emocionals i no n\xe2\x80\x99extreu conclusions clares. El que planteja s\xc3\xb3n situacions incompletes que necessiten ser interpretades perqu\xc3\xa8 cadasc\xc3\xba extregui les seves conclusions clares._NEWLINE_A les creacions solen apar\xc3\xa8ixer grups de persones que realitzen una coreografia entre elles. Es tracta de figurants, actors i no actors. Aquesta acci\xc3\xb3 grupal \xc3\xa9s la que ens fa recordar la vida social en com\xc3\xba i ens fa pensar en una solitud acompanyada._NEWLINE_Normalment, les seves obres, es desenvolupen en absolut silenci. Fet que aguditza tot all\xc3\xb2 que l\xe2\x80\x99autor vol transmetre._NEWLINE_Ens ocasions, Mik recorre al found footage._NEWLINE_L\xe2\x80\x99artista es preocupa pel disseny arquitect\xc3\xb2nic on es presenten les seves obres, ja que all\xc3\xb2 que envolta l\xe2\x80\x99obra forma part d\xe2\x80\x99ella. Exposa les obres mitjan\xc3\xa7ant la videoinstal\xc2\xb7laci\xc3\xb3 monocanal i tamb\xc3\xa9 amb canal m\xc3\xbaltiple._NEWLINE_La seva primera exposici\xc3\xb3 col\xc2\xb7lectiva va ser el 1990 a Amsterdam al museu Fodor i onze anys m\xc3\xa9s tard va exposar en solitari per primer cop al museu Garlier|Gebauer.\n_START_SECTION_\nEtapes\n_START_PARAGRAPH_\nDintre del v\xc3\xaddeo de creaci\xc3\xb3, Mik ha passat per etapes tot i que sempre s'ha mantingut fidel al seu estil. Podem dividir el seu treball en dos. Al principi la import\xc3\xa0ncia de les obres radicava en els moments de quietud per part de les persones i de tot el que els envolta davant d'una crisi. _NEWLINE_El seu treball ha evolucionat de manera que, en les seves \xc3\xbaltimes obres, el que s'observa \xc3\xa9s una resposta social activa._NEWLINE_Aix\xc3\xad doncs, dintre del seu marc d'emocions i de cerca de resposta per part del p\xc3\xbablic davant de situacions socials concretes, ha passat de mostrar la part social passiva a mostrar la part m\xc3\xa9s l\xc3\xbadica o activa._NEWLINE_A m\xc3\xa9s a m\xc3\xa9s, \xc3\xa9s en aquesta segona etapa on comen\xc3\xa7a a utilitzar imatges d'arxiu barrejades amb els seus plans escenificats.\n_START_SECTION_\nContext\n_START_PARAGRAPH_\nAernout Mik va n\xc3\xa9ixer a la d\xc3\xa8cada del 60. Anys en els que va apar\xc3\xa8ixer i es va implantar el videoart. Despr\xc3\xa9s de tota la lluita per saber el que era art i el que no i de la rebel\xc2\xb7li\xc3\xb3 contra els mitjans de comunicaci\xc3\xb3 com la televisi\xc3\xb3, Aernout Mik es situa en un moment on la televisi\xc3\xb3 acapara tota l\xe2\x80\x99atenci\xc3\xb3 i on el videoart t\xc3\xa9 un lloc clar dintre del context cultural. Tot i aix\xc3\xb2, Mik continua reflexionant sobre els mitjans com ho feien els iniciadors del moviment._NEWLINE_Actualment, la crisi de l\xe2\x80\x99Euro que ataca a Europa \xc3\xa9s un context que entre d\xe2\x80\x99altres, influencia la seva obra."